Alisher Usmonov Rossiya hujumi oqibatida qancha zarar ko'rgani ma'lum bo'ldi

Rossiyaning Ukrainaga harbiy operatsiyasining birinchi kunida rossiyalik tadbirkorlarning boyligi 39 milliard dollarga kamaydi. Bu haqda “Bloomberg” xabar berdi.
Ma'lum qilinishicha, USM asoschisi va asosiy aktsiyadori Alisher Usmonov ro'yxatda rossiyalik milliarderlar orasida beshinchi o'rinni qayd etib, 1, 2 milliard dollar yo'qotgan. Uning boyligi 20,3 milliard dollarni tashkil qiladi.
Rossiyaliklar orasida “Bloomberg Billionaires Index”ni boshqarayotgan Vladimir Potanin qariyb 3 milliard dollar yo'qotgan (uning boyligi 26,1 milliard dollarga yetgan). “Severstal” direktorlar kengashi rahbari Aleksey Mordashovning zarari 4,2 milliard dollarni tashkil qilgan (umumiy boyligi 23 milliard dollar).
Avvalroq Alisher Usmonov “yangi oltin”ga aylanadigan metall nomini ma'lum qilgandi. Shuningdek, AQSh Alisher Usmonovga qarshi sanktsiya qo'llamoqchiligi xabar berilgan.